Mixail Kozakov

Mixail Kozakov (; d. 14 oktyabr 1934, Leninqrad, RSFSR, SSRİ – ö. 22 aprel 2011, Ramat-Qan, İsrail) — məşhur teatr və kino aktyoru, Rusiyanın Xalq artisti (1980).

 Həyatı və fəaliyyəti 
Mixail Kozakov 14 oktyabr 1934-cü ildə Leninqrad şəhərində anadan olmuşdur.Səbinə Əlibalaqızı. Tənbəlliyi üzündən aktyor olmuşdu  medeniyyet.az, 31.10.2014 
Atası Mixail Kozakov əslən yəhudi idi, Kozakov familiyasını sonradan qəbul etmişdi. O, yazıçı olub, anası Zoya Kozakov isə televiziyada ədəbi-dram verilişləri redaksiyasında çalışıb. Ötən əsrin 30-cu illərin repressiyası onların da ailəsindən yan keçmir, Mixailin anasını və nənəsini bir neçə il müddətinə azadlıqdan məhrum edir, atasının yazılarına qadağa qoyurlar. Mixail 1945-ci ildən Leninqrad Xoreoqrafiya Məktəbində təhsil alır. Təbiətcə tənbəl idi, orta məktəbdə yalnız ədəbiyyat fənnini sevirdi. Elə buna görə də məktəbi bitirdikdən sonra teatr sənətini seçir. Ona elə gəlir ki, aktyorluq ən asan peşədir.

Beləliklə, 1952-ci ildə Moskva Akademik Bədaye Teatrının məktəb-studiyasına daxil olur. Axırıncı kursda oxuyarkən, 1956-cı ildə "Dante küçəsində qətl" filmində Şarl Tibo rolu onun kinoda debütü olur. Bu rol çox uğurlu alınır. 1959-cu ildə V. Mayakovski adına teatrda işləməyə başlayır, sonra "Sovremennik" teatrına keçir. 1971-ci ildə isə MXAT-da işləməyə başlayır. Teatrda yaratdığı gözəl rollarla yanaşı, "Salam, mən sizin xalanızam", "Məhəbbət-kök", "Saman şlyapa" və digər filmlərə dəvət alır. 1961-ci ildə "Amfibiya adam" filmində soyuqqanlı, yalançı və fırıldaqçı Pedro rolunu çox məharətlə oynayır. Yeri gəlmişkən, bu filmin bir hissəsi Bakıda lentə alınıb.

Taleyinə bir neçə dəfə ailə qurmaq nəsib olan Mixail Kozakov birinci həyat yoldaşı estoniyalı Qreta Taarla ilə məktəb-studiyada tanış olmuşdu. Onların Katerina adında qızı, Kiril adında (gələcəyin aktyoru) oğlu dünyaya gəlmişdi. Bir müddətdən sonra onlar ayrılırlar. 1968-ci ildə Mixail gürcü qızı Medeya Berelaşvili ilə ailə qurur. Onların Manana adında qızları dünyaya gəlir. Üçüncü dəfə o, tərcüməçi Regina Bıkova ilə evlənir. Bu nikahdan uşaqları olmasa da, 17 il — Regina ondan ayrılıb Amerikaya gedənədək — birlikdə yaşayırlar. Mixail Kozakov bundan sonra 31 yaşlı aktrisa Anna Yampolskaya ilə nikah bağlayır və bir oğulları dünyaya gəlir.

1991-ci ildə Mixail Kozakov ailəsi ilə birlikdə İsrailə köçür, Təl-Əviv Kamera Teatrında çalışır, rejissor kimi də özünü sınayır. Burada bir qızları da doğulur. 1996-cı ildə onlar Rusiyaya qayıtsalar da, aktyor 2010-cu ildə xəstələnir və müalicə olunmaq üçün yenidən İsrailə gedir. 2011-ci ildə aprelin 22-də 76 yaşında ikən vəfat edir.

 Filmoqrafiya 
 Amfibiya adam (film, 1961) / Человек-амфибия

 İstinadlar 

 Xarici keçidlər 


 Биография на RusActors
 Михаил Козаков в телевизионной программе "Встречи на Моховой"
 Слушать: Михаил Козаков читает стихотворение Тютчева "Весь день она лежала в забытьи"
 Михаил Козаков на веб-сайте "Грани-ТВ"
 Интервью журналу "Искусство кино" (№ 7 за 2002 год)
 Михаил Козаков: "Я гражданин и России, и Израиля. А может быть завтра стану гражданином Америки или Канады, если Америка и Канада захотят и я захочу."
 "Двойник с улицы Данте", дружеская дневниковая заметка врача, писателя и психолога Владимира Леви, физиономического двойника великого артиста.
 Михаил Козаков на сайте Рускино.ру

Kateqoriya:Sankt-Peterburqda doğulanlar
Kateqoriya:SSRİ aktyorları
Kateqoriya:Rusiya aktyorları
Kateqoriya:Ramat-Qanda vəfat edənlər
Kateqoriya:SSRİ Kinematoqrafçılar İttifaqının üzvləri
Kateqoriya:Rusiyanın teatr rejissorları
Kateqoriya:Rusiya film rejissorları
Kateqoriya:SSRİ film rejissorları
Kateqoriya:SSRİ teatr rejissorları
Kateqoriya:SSRİ teatr rejissorları
Kateqoriya:Rusiya ssenaristləri
Kateqoriya:SSRİ ssenaristləri
Kateqoriya:SSRİ ssenaristləri
Kateqoriya:Ağciyər xərçəngindən ölənlər
Kateqoriya:XX əsr aktyorları
Kateqoriya:XX əsrin ssenaristləri
Kateqoriya:XXI əsr aktyorları